作者：无名氏
词牌/韵律：十二时・忆少年

paragraphs: 千年运，五叶升平。
法扆坐中盈。
天高日润，雷动风行。
三万里声明。
灵台偃伯仆边兵。
事农耕。
一气重滋萌。
万宝迄登成。
天生嘉谷，博硕又芳馨。
罄齐精。
谒款谢嘉生。
神明地，当阳定，天位来助见人情。
壁珪葱璨，金石铿鈜。
仪礼盛西京。
灵祈喜、福绿来盈。
咏夷庚。
幔城班上笏，銮路趣还衡。
觚棱双阙，赭案切三清。
动欢声。
恩泽遍寰瀛。